Diari Oficial de la Generalitat Valenciana


Sumari del DOGV 5741, del 14-04-2008 (2008/4268)

DECRET 26/2008, de 14 de març, del Consell, pel qual es nomena els registradors de la Propietat, Béns Mobles i Mercantils de la Comunitat Valenciana afectats pel Reial Decret 172/2007, de 9 de febrer, pel qual es modifica la demarcació dels Registres de la Propietat, Mercantils i de Béns Mobles.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5741

Data del DOGV
:   14-04-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/4268


Data del document
:   14-03-2008

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * cadastre
    * concurs administratiu

DECRET 26/2008, de 14 de març, del Consell, pel qual es nomena els registradors de la Propietat, Béns Mobles i Mercantils de la Comunitat Valenciana afectats pel Reial Decret 172/2007, de 9 de febrer, pel qual es modifica la demarcació dels Registres de la Propietat, Mercantils i de Béns Mobles. [2008/4268]  
El Reial Decret 172/2007, de 9 de febrer, pel qual es modifica la demarcació dels Registres de la Propietat, Mercantils i de Béns Mobles, aprovà una nova demarcació registral que afecta a diversos registres preexistents a la Comunitat Valenciana.  
En interpretació i execució de tal reial decret, l'Orde JUS/3132/2007, de 23 d'octubre, establix les normes per a fer efectiu allò que s'ha previngut en aquell, revestint especial transcendència el relatiu a les dates de funcionament independent dels registres i al període de transició fins que això es produïsca.  
Atenent al que preveu la disposició addicional segona de tal reial decret i en l'article 2 de l'esmentada orde, els nous registres creats, així com els registres matrius, han sigut objecte de concurs especial, havent exercit els titulars d'aquests últims el dret a opció que amb caràcter previ se'ls reconeixia.  
Per la seua banda, la Direcció General dels Registres i del Notariat ha remés a l'òrgan competent de la Generalitat el llistat amb les opcions manifestades pels registradors amb plaça a la Comunitat Valenciana, afectats per la modificació de la demarcació. No obstant, per a l'efectivitat dels presents nomenaments haurà d'estar-se al que disposen els articles 2 i 3 de la dita orde.  
Vist l'anterior, i de conformitat amb el que es disposa en l'article 58 de l'Estatut d'Autonomia de la Comunitat Valenciana i en l'article 17.i) de la Llei del Consell, a proposta del conseller de Justícia i Administracions Públiques i amb la deliberació prèvia del Consell, en la reunió del dia 14 de març de 2008,  
DECRETE  
Article 1  
Nomenar per als Registres de la Propietat, Béns Mobles i Mercantils afectats en el territori de la Comunitat Valenciana per la modificació de la demarcació registral acordada pel Reial Decret 172/2007, de 9 de febrer, pel qual es modifica la demarcació dels Registres de la Propietat, Mercantils i de Béns Mobles, els registradors que a continuació s'indiquen, segons l'opció manifestada pels mateixos:  
1. Mercantil i de Béns Mobles de Castelló, Salvador Mínguez Sanz, procedent de Castelló de la Plana núm. 2 i Mercantil.  
2. Moncada núm. 1, Enrique Solá Palerm, procedent de Moncada.  
3. Paterna núm. 3, Julio Colomer Sancho, procedent de Paterna núm. 1.  
4. Xàbia núm. 2, Andrés Colorado Castellary, procedent de Xàbia.  
5. Santa Pola núm. 1, Mariano Rajoy Brey, procedent de Santa Pola.  
6. Picassent núm. 1, Augusto Olarte Madero, procedent de Picassent.  
7. Orihuela núm. 4, José María Campos Calvo-Sotelo, procedent d'Orihuela núm. 2.  
8. Aldaia núm. 2, Vicente Carbonell Serrano, procedent d'Aldaia.  
9. Carlet núm. 2, Juan Carlos Ramón Chornet, procedent de Carlet.  
10. Alzira núm. 2, Miguel Mª. Molina Castiella, procedent d'Alzira.  
11. La Vila Joiosa núm. 2, José Manresa García, procedent de la Vila Joiosa.  
12. Altea núm. 2, Mª. José Gonzalvo Asensi, procedent d'Altea.  
13. Chiva núm. 2, Eduardo Martínez Gil, procedent de Chiva.  
14. Ibi, Germán Rodríguez López, procedent de Xixona.  
15. Xàtiva núm. 2, Luis Fernando Pellón González, procedent de Xàtiva.  
16. Alcoi núm. 1, José Luis Rueda Rueda, procedent d'Alcoi.  
17. Orpesa núm. 2, Francisco Molina Crespo, procedent d'Orpesa.  
18. Callosa d'En Sarrià núm. 1, Ana María Núñez-Lagos Degano, procedent de Callosa d'En Sarrià.  
Article 2  
De conformitat amb l'article 3 de l'Orde JUS/3132/2007, de 23 d'octubre, per la qual es dicten normes per a la interpretació i execució del Reial Decret 172/2007, de 9 de febrer, pel qual es modifica la demarcació dels Registres de la Propietat, Mercantils i de Béns Mobles, tant en el cas que el registrador titular del registre afectat per la modificació de la demarcació haja optat pel registre matriu com pel segregat, continuarà amb l'exercici d'ambdós registres transitòriament, sent que la creació dels registres per divisió o segregació d'un altre no serà efectiva fins que prenga possessió el nomenat en propietat en els corresponents concursos de trasllats previstos en l'annex I de la dita orde, conforme al calendari establit en el mateix.  
València, 14 de març de 2008  
El president de la Generalitat,  
FRANCISCO CAMPS ORTIZ  
El conseller de Justícia i Administracions Públiques,  
FERNANDO DE ROSA TORNER